Foto: Bloomberg Louis Vuitton Moët Hennessy (LVMH) kompaniyalar guruhi prezidenti va asoschisi, fransiyalik Bernar Arno boyligi 100 mlrd dollardan ortiq insonlar qatoridan joy oldi, deb xabar berdi Bloomberg. Ekspertlarning hisob-kitoblariga ko‘ra, o‘tgan kuni Arnoning boyligiga 3 mlrd dollar qo‘shildi va 100,4 mlrd dollarga yetdi. Shunday qilib, dunyoda boyligi yuz milliard dollardan oshgan kishilar soni uchtaga yetdi: avvalroq bu marrani Amazon asoschisi Jyeff Bezos va Microsoft asoschisi Bill Geyts bosib o‘tgandi. Bloomberg hisob-kitobiga ko‘ra, Arnoning boyligi Fransiya YaIMning 3% dan ortig‘ini tashkil etadi. Forbes ekspertlari Arnoning bugungi kundagi boyligini 97,3 mlrd dollar deb baholashmoqda. U ushbu jurnal milliarderlar reytingida uchinchi o‘rinda joylashgan. Undan yuqori o‘rinlarda Bezos ($156,2 mlrd) va Geyts ($102,4 mlrd) bormoqda.